На основу члана 36. став 3. и 4. Закона о јавним предузећима („Службени гласник РС“, број: 15/2016 и 88/2019), у вези са чланом 26. став 6. Покрајинске скупштинске одлуке о Јавном предузећу „Војводинашуме” („Службени лист АПВ”, број: 53/2016), а у складу са Одлуком о спровођењу јавног конкурса за именовање директора Јавног предузећа „Војводинашуме”, Петроварадин, 127 број: 022-254/2023 од 5. априла 2023. године,

Покрајински секретаријат за пољопривреду, водопривреду и шумарство оглашава

**ЈАВНИ КОНКУРС**

**за избор директора Јавног предузећа „Војводинашуме”, Петроварадин**

1. **Подаци о предузећу**

Седиште Јавног предузећа „Војводинашуме“ је у Петроварадину, у Прерадовићевој 2 (у даљем тексту: Јавно предузеће).

Оснивач Јавног предузећа јесте Аутономна покрајина Војводина. Претежна делатност Јавног предузећа „Војводинашуме" је гајење шума и остале шумарске делатности, шифра делатности: 02.10.

Матични број Јавног предузећа јесте 08762198, а ПИБ 101636567.

1. **Подаци о радном месту:**

Радно место: Директор Јавног предузећа „Војводинашуме“.

Послови директора: представља и заступа ЈП "Војводинашуме", организује и руководи процесом рада, води пословање Јавног предузећа, одговара за законитост рада Јавног предузећа, предлаже дугорочни и средњорочни план пословне стратегије и развоја Јавног предузећа и одговоран је за њихово спровођење, предлаже годишњи програм пословања Јавног предузећа и одговоран је за његово спровођење, предлаже финансијске извештаје, извршава одлуке Надзорног одбора, бира извршног/извршне директоре, доноси акт о систематизацији послова у Јавном предузећа, у складу са законом којим се уређује област рада; врши друге послове утврђене законом, Покрајинском скупштинском одлуком о Јавном предузећу „Војводинашуме” („Службени лист АПВ”, број: 53/2016) и Статутом предузећа.

Покрајинска влада именује директора на период од четири године.

1. **Услови за именовање:**

За директора Јавног предузећа може се именовати лице које испуњава следеће услове:

1. да је пунолетно и пословно способно;
2. да има стечено високо образовање на основним студијама у трајању од најмање четири године, односно на основним академским студијама у обиму од најмање 240 ЕСПБ бодова, мастер академским студијама, мастер струковним студијама, специјалистичким академским студијама или специјалистичким струковним студијама;
3. да има најмање пет година радног искуства на пословима за које се захтева високо образовање из претходне тачке;
4. да има најмање три године радног искуства на пословима који су повезани са пословима Јавног предузећа;
5. да познаје област корпоративног управљања;
6. да има радно искуство у организовању рада и вођењу послова;
7. да није члан органа политичке странке, односно да му је одређено мировање у вршењу функције у органу политичке странке;
8. да није осуђивано на казну затвора од најмање шест месеци,
9. да му нису изречене мере безбедности у складу са законом којим се уређују кривична дела, и то:

* обавезно психијатријско лечење и чување у здравственој установи;
* обавезно психијатријско лечење на слободи;
* обавезно лечење наркомана;
* обавезно лечење алкохоличара;
* забрана вршења позива, делатности и дужности.

1. **Место рада:**

Петровардин, Прерадовићева 2.

1. **Стручна оспособљеност, знање и вештине које се оцењују у изборном поступку и начин провере:**

У изборном поступку оцењује се стручна оспособљеност, знање из области за које је основано Јавно предузеће и вештине руковођења, организационих способности, вештине комуникације и вештине рада на рачунру.

Стручну оспособљеност, проверу знања и вештина обавиће Комисија за спровођење конкурса за избор директора, увидом у податке из пријаве и доказе поднете уз пријаву на јавни конкурс, писменом и усменом провером, а у складу с Уредбом о мерилима за именовање директора јавног предузећа ("Сл. гласник РС", бр. 65/2016).

1. **Рок за подношење пријава:**

Рок за подношење пријава на јавни конкурс је 30 дана од дана објављивања јавног конкурса у „Службеном гласнику Републике Србије”. Рок почиње да тече наредног дана од дана објављивања јавног конкурса.

1. **Подаци о лицима за контакт:**

Лица задужена за давање обавештења о јавном конкурсу су:

Јадранка Савин, вршилац дужности помоћнице покрајинског секретара за пољопривреду, водопривреду и шумарство, 021/487-4516,

Гордана Француски, саветник за оперативно правне послове , 021/487-4105.

1. **Адреса на коју се подносе пријаве:**

Покрајински секретаријат за пољопривреду, водопривреду и шумарство, Булевар Михајла Пупина 16, Нови Сад.

Пријаве достављати у затвореној коверти са назнаком: „**За конкурс за директора ЈП „Војводинашуме”, не отварати”.**

Пријаве се могу слати путем препоручене пошиљке, путем поште или предати директно на писарници покрајинских органа управе у затвореној коверти (Булевар Михајла Пупина 16, Нови Сад).

1. **Садржина пријаве и докази који се прилажу уз пријаву:**

Пријава треба да садржи: име и презиме кандидата, датум и место рођења, адресу становања, број телефона, e- mail адресу, податке о образовању, податке о врсти и дужини радног искуства с кратким описом послова на којима је кандидат радио до подношења пријаве на конкурс и одговорности на тим пословима, податке о стручном усавршавању и податке о посебним областима знања;

**Докази који се прилажу уз пријаву:**

1. извод из матичне књиге рођених издат на обрасцу сходно Закона о матичним књигама („Службени гласника РС 20/09, 145/14 и 47/2018) ;
2. уверење о држављанству не старије од шест месеци у односу на дан објављивања огласа у Службену гласнику;
3. диплома о стручној спреми;
4. доказ о радном искуству у струци (потврде, решења, уговори и други акти из којих се може утврдити на којим пословима и с којом стручном спремом и у ком периоду је стечено радно искуство);
5. изјава дата под кривичном и материјалном одговорношћу да није члан органа политичке странке, односно акт надлежног органа политичке странке да је лицу одређено мировање функције у органу политичке странке;
6. уверење надлежног органа да лице није осуђивано на казну затвора од најмање шест месеци, које мора бити издато након објављивања јавног конкурса;
7. уверење надлежног органа да лицу нису изречене мере безбедности у складу са законом којим се уређују кривична дела, које мора бити издато након објављивања јавног конкурса, и то:

* обавезно психијатријско лечење и чување у здравственој установи;
* обавезно психијатријско лечење на слободи;
* обавезно лечење наркомана;
* обавезно лечење алкохоличара;
* забрана вршења позива, делатности и дужности.

Сви докази прилажу се у оригиналу или у фотокопији која је оверена у складу са законом.

1. Неблаговремене пријаве, неразумљиве пријаве и пријаве уз које нису приложени сви потребни докази, Комисија за спровођење конкурса за избор директора ће одбацити закључком против кога није допуштена посебна жалба.

Овај јавни конкурс објављује се у „Службеном гласнику Републике Србије“, „Службеном листу Аутономне покрајине Војводине“, дневним новинама „Дневник“ и на званичној интернет страници Покрајинског секретаријата за пољопривреду, водопривреду и шумарство <http://www.psp.vojvodina.gov.rs/>.

ПОКРАЈИНСКИ СЕКРЕТАР

Владимир Галић с.р.